open-index/open-wikipedia-markdown huggingface dataset:
Էռնստ Շտադլեր

**Էռնեստ Շտադլեր** (, ), գերմանա-ֆրանսիացի բանաստեղծ, գրող, բանասեր և թարգմանիչ։ Վաղ էքսպրեսիոնիզմի ներկայացուցիչներից մեկը։

## Կենսագրություն

Էռնստ Շտադլերը ծնվել է 1883 թվականի օգոստոսի 11-ին Էլզասում, որը այդ ժամանակ Գերմանիայի կայսրության մի մասն էր (այժմ այն Ֆրանսիայի շրջաններից է)։ Նրա հայրենի քաղաքը գտնվում է երկու երկրների սահմանի վրա՝ այն տարածքում, որը դարեր շարունակ Գերմանիայի և Ֆրանսիայի միջև վեճի առարկա է եղել։ Սա մեծապես կանխորոշել է գրող Շտադլերի ապագա ճակատագիրը, նրա գեղարվեստական ու գիտական հետաքրքրությունների շրջանակը։ Հատկանշական է, որ Ֆրանսիայում նրան կոչում են գերմանացի բանաստեղծ, իսկ Գերմանիայում` էլզասցի։

Էռնստ Շտադլերը ծնվել է դատախազի ընտանիքում, հաճախել գիմնազիա Ստրասբուրգում։ Այնտեղ նա ծանոթացել է իր ապագա ընկերների՝ գրական գործիչներ Ռենե Շիկելի և Օտտո Ֆլակեի հետ։ 1902 թվականին նրանք միասին հրատարակել են ամսագիր (, ավելի ուշ վերանվանվել է «Der Merker»): Ստրասբուրգում, ապա Մյունխենում Շտադլերը սովորել է գերմանագիտություն, ռոմանագիտություն և համեմատական լեզվաբանություն։ Արդյունքում, «Պարցիֆիլ» հեթանոսական վեպի մասին իր գիտական աշխատանքի համար նրան շնորհվել է դոկտորի աստիճան։ 1906-1908 թվականներին նա Օքսֆորդի համալսարանում աշխատել է որպես դոցենտ, ապա Ստրասբուրգում ստացել է դոցենտուրա Շեքսպիրից Վիլանդի կատարած թարգմանությունների ուսումնասիրության համար։ 1910-1914 թվականներին Շտադլերը՝ որպես պրոֆեսոր,  դասավանդել է գերմանական բանասիրություն Բրյուսելում։ Նա ստիպված է եղել հրաժարվել Տորոտոյում դասախոսություններ կարդալուց, քանի որ սկսվել էր Առաջին համաշխարհային պատերազմը, և նա նշանակվել է հրետանու սպա։

Նույն տարում նա զոհվել է Զանդվոորդ գյուղի մոտ (Իպրոմի մոտ) նռնակի պայթյունից։

## Ստեղծագործություններ
«Պոռթկում» (1914) բանաստեղծությունների ժողովածուի հրապարակումից հետո Շտադլերը դարձել է գրական վաղ էքսպրեսիոնիզմի ամենակարևոր գործիչներից մեկը։ Ի տարբերություն իր ժամանակակից Գեորգ Հեյմի, նա չի վախեցրել ընթերցողներին ապագա դժբախտությունների կանխատեսումներով։ Նա կոչ է արել անցում կատարել դեպի լավ աշխարհը, փորձել է հաղթահարել իրեն ժամանակակից արվեստի դեպրեսիվ միտումները։ Նա և իր ընկեր Ռենե Շիկելեն՝ որպես Էլզասցիներ, իրենց աշխատանքներում ձգտում էին փոխհամաձայնություն ու ընկալում մտցնել գերմանական և ֆրանսիական մշակույթների միջև։ Շտադլերը նույն նպատակն է հետապնդել իր թարգմանական և գիտական աշխատանքներում։ Նա փորձել է գտնել երկու ժողովուրդների փոխադարձ ազդեցության և միասնության կետեր։ Արդյունքում նա դարձել է ամենաազդեցիկ կերպարներից մեկը էքսպրեսիոնիստների շրջանում։ Նրա տասը բանաստեղծություններ ընդգրկվել են «Մարդկության մթնշաղը» (1919, հրատարակիչ Քուրթ Փինտուս)։

## Հիմնական աշխատանքներ

* Präludien (Gedichte, Straßburg 1904)
* Der Aufbruch (Gedichte, Leipzig 1914)

## Ծանոթագրություններ

Կատեգորիա:Գերմանացի գրողներ
Կատեգորիա:Գերմանացի բանաստեղծներ
Կատեգորիա:Գերմանացի թարգմանիչներ
Կատեգորիա:Գրաքննադատներ
Կատեգորիա:Գերմանացի բանասերներ
Կատեգորիա:Առաջին համաշխարհային պատերազմի մասնակիցներ
Կատեգորիա:Բանաստեղծներ այբբենական կարգով
Android Pie

**Android Pie**, Անդրոիդ օպերացիոն համակարգի իններորդ տարբերակը։ Համակարգի նախնական տարբերակը թողարկվել է 2018 թվականի մարտի 7-ին։ Առաջին բետա տարբերակը թողարկվել է 2018 թվականի մայիսի 8-ին, երկրորդ, երրորդ և չորրորդ բետա տարբերակները թողարկվել են համապատասխանաբար 2018 թվականի հունիսի 6-ին, 2-ին և հուլիսի 25-ին։

Android 9.0-ի վերջնական տարբերակը՝ Pie անվանմամբ, թողարկվել է 2018 թվականաի օգոստոսի 6-ին՝ Google Pixel և Essential Phone շարքի սմարթֆոննրի համար։

2018 թվականի օգոստոսին, Գուգլը հայտարարել է, որ կթողարկի Android Pie Go Edition աշնանային տարբերակը, որն Android Pie-ի ավելի քիչ հիշողություն զբաղեցնող տարբերակն է։

## Հնարավորություններ
Android Pie-ն ունի հետևյալ հնարավորությունները․

* Նոր օգտագործվող ինտերֆեյս՝ կարգավորումների արագ մենյուի համար,
* Ծանուցումների վահանակում ժամը տեղափոխվել է դեպի ձախ,
* «Դոկն» այժմ ունի կիսթափանց հետին պլան,
* Մարտկոցի էկրանապատկերը ծանուցումների վահանակում այլևս նարնջագույն չի երևում,
* Սնուցման կարգավորումներում ավելացվել է «Էկրանի պատկեր» կոճակը,
* Նոր արգելափակման ռեժիմ, որը մեկ անգամ անջատում է կենսաչափական տվյալները, 
* Կլորացված անկյուններով ինտերֆեյս,
*Նոր անցումներ մի հավելվածից մյուսին անցնելիս կամ հավելվածներում գործողություններ կատարելիս,
*Հաղորդագրությունների վերաբերյալ ավելի լիարժեք ծանուցում, որտեղ ամբողջ զրույցը կարող է ստացվել ծանուցման, լայնամասշտաբ պատկերների և խելացի պատասխանների տեսքով,
* Էկրանի կտրման աջակցություն,
* Բարձրության վերամշակված սլայդեր,
* Փորձարարական գործառույթներ (որոնք ներկայումս թաքցված են Feature Flags կոչվող մենյուի մեջ), ինչպիսիք են վերամշակված «Հեռախոսի մասին» բաժինը, Bluetooth-ի ավտոմատ միացումը վարելիս և այլն,
*DNS-ը TLS-ի վրա է,
* HEIF աջակցություն,
* Նոր համակարգային ինտերֆեյս, հիմնված ժեստերի վրա, անցումային ՕՀ, հեռացվել է «տուն» կոճակը և բազմաառաջադրանքային կոճակը,
* Ավելացվել է վերամշակված, ծրագրերի հորիզոնական բազմաառաջադրանքային անջատիչը Google-ի որոնման վահանակում և ներկառուցված է ծրագրերի մեջ,
* «Digital Wellbeing» ֆունկցիա, որը խոչընդոտում է հեռախոսի ավելորդ օգտոգործումը,
* Հեռախոսը առջևի կողմից ներքև շրջելով կանջատվեն ծանուցումները,
* Ադապտիվ մարտկոց, որն ուժակուտակիչի հզորությունը հասցնում է առավելագույնի, սահմանում է հավելվածների առաջնահերթություն, որոնք օգտատերը օգտագործում է ավելի շատ, քան մյուս ծրագրերը,
* Էկրանի լույսի ավտոմատ կարգավորման ֆունցիայի բարելավվածություն, որը փոփոխում է էկրանի լուսավորությունը՝ օգտոգործողի անձնական նախասիրություներից ելնելով,
*Always-On Display, որը, սակայն, թաքցնում է ծանուցումները,
* Նավիգացիոն վահանակում նոր «Հետադարձ» կոճակ,
* Թեմայի ձևակերպման ոչ ավտոմատացված ընտրություն,
* Ստեղնաշարի լոգոն հայտնվում է նավիգացիոն վահանակում այն ժամանակ, երբ ստեղնաշարը միացված է։

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:Անդրոիդ
Կատեգորիա:Անդրոիդի ծրագրային ապահովում
Կլոտիլդ Էսիան

**Կլոտիլդ Էսիան** (, ), կամերունցի բռնցքամարտիկ, խառնամարտիկ, նախկին ֆուտբոլիստ, որը ներկայումս ապրում է Հարավային Աֆրիկայի Յոհաննեսբուրգ քաղաքում։

## Ֆուտբոլային կարիերա
### Ակումբային կարիերա
2004 թվականին Էսիանը «Տոններ» կամերունյան ակումբի համար խփել է 17 գոլ։

### Միջազգային կարիերա
Էսիանը պատրաստվել է Կամերունի ազգային հավաքականի կազմում խաղալ 2004 թվականի Աֆրիկայի կանանց առաջնությունում, բայց այն բաց է թողել ձախ ազդրի պատռվածքի պատճառով։ Երկու տարի անց ընդունել է Հասարակածային Գվինեայի քաղաքացիությունը՝ նրա ազգային հավաքականում խաղալու համար։

#### Միջազգայի գոլեր
*Հասարակածային Գվինեայի միավորների ու արդյունքների ցանկ*

## Խառնամարտի կարիերա
2016 թվականին Էսիանը պարտության է մատնել նիգերիացի Բունմի Օևոլին և Հարավային Աֆրիկան ներկայացնող Ռուշդա Մալլիկին ու Անսի Վան Դեր Մարվին։

## Բռնցքամարտի կարիերա
Էսիանը 2018 թվականին Կամերունը ներկայացրել է Համագործակցության խաղերում և ազգային շքերթի բացման արարողությանը եղել դրոշակակիր։ Նա կանանց միջին քաշային կարգում պարտվել է կանադացի Թամարա Թիբելթին։

## Ծանոթագրություններ

Կատեգորիա:Կամերունցի բռնցքամարտիկներ
Կատեգորիա:Կամերունցի կին ֆուտբոլիստներ
Կատեգորիա:Կանանց ֆուտբոլի հարձակվողներ
Սպեկտրալ գիծ

**Սպեկտրալ գիծ**, սպեկտրի առանձնահատկությունն է, որն արտահայտվում է սպեկտրի որոշ հատվածների ճառագայթման արտահայտված պայծառությամբ (լուսավոր, էմիսսիոն(ճառագայթման) գծեր, սպեկտրալ մաքսիմումներ) կամ արտահայտված մթությամբ (մութ գծեր, կլանման գծեր, սպեկտրալ մինիմումներ)։
մինի|Անընդհատ սպեկտր։
մինի|Կլանման սպեկտր։
մինի|Ճառագայթման սպեկտր։
Մնացորդային ինտեսիվություն անվանում են անընդհատ սպեկտրի հետ համեմատ սպեկտրալ գծերի ուժեղացված/թուլացված ճառագայթումը։

Մնացորդային ինտեսիվության կախվածությունը հաճախությունից արտահայտող ֆունկցիան կոչվում է գծերի պրոֆիլ։

Յուրաքանչյունր ատոմի կողմից ճառագայթվող սպեկտրալ գծերի քանակը, հեռավորությունը և երկարությունը յուրահատուկ են (ինչպես մատնահետքեր, որոնցով կարելի է ճանաչել դրանց)։ 

Յոհան Բալմերին հաջողվեց հայտաբերել բանաձև, որի միջոցով կարելի է պարզել (ջրածնի համար) այդ սպեկտրալ գծերից յուրաքանչյուրի երկարությունը (λ)՝

* \lambda=\Beta^2*\Mu^2/(\Mu^2-\Nu^2),  (որտեղ M և N — ամբողջ թվեր են, а B — հաստատուն է, որը հավասար է 364,56 նմ).

## Ծանոթագրություններ

## Տես նաև
* Սպեկտրալ անալիզ
* Կլանման սպեկտրալ գիծ
* Ջրածնի սպեկտր

Կատեգորիա:Սպեկտրասկոպիա
Ժուլյեն Սերանո

**Ժուլյեն Սերանո** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է ձախ պաշտպանի դիրքում։

## Ակումբային կարիերա
### Մոնակո
Սերանոն Մոնակոյի ակադեմիայի սան է։ Իր առաջին պայմանագիրը կնքեց 2017 թվականի հուլիսի 20-ին։ Իր պրոֆեսիոնալ դեբյուտը նշեց 2018 թվականի ապրիլի 21-ին՝ փոխարինելով Ժորժեին Գենգանի դեմ խաղում։ Առաջին հանդիպումը Մոնակոյի մեկնարկային կազմում անցկացրեց մայիսի 6-ին՝ Կանի դեմ խաղում։ 2018 թվականի հուլիսի 11-ին Սերանոն երկարաձգեց իր պայմանագիրը մինչև 2022 թվականը։ Օգոստոսի 4-ին նա թիմի մեկնարկային կազմում խաղադաշտ դուրս եկավ Ֆրանսիայի սուպերգավաթի Պարի Սեն-Ժերմենի դեմ խաղում, սակայն Մոնակոն պարտվեց 4-0 հաշվով։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 25-ի դրությամբ*

## Ծանոթագրություններ

## Արտաքին հղումներ
* Սերանոն transfermarkt-ում
* Սերանոն soccerbase.com-ում
* Սերանոն WhoScored.com կայքում
* Սերանոն Մոնակոյի պաշտոնական կայքում 
* Սերանոն Լիգա 1-ի պաշտոնական կայքում 
* Սերանոն ՈՒԵՖԱ-ի պաշտոնական կայքում ա

Կատեգորիա:Մոնակոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Կատեգորիա:Սերկլ Բրյուգեի ֆուտբոլիստներ
Պամելա Մբաբազի

**Պամելա Կազաբիիտի Մբաբազի** (, ), ուգանդացի համալսարանի պրոֆեսոր, հետազոտող, ակադեմիական ադմինիստրատոր։ Մբանդայի գիտության և տեխնոլոգիայի համալսարանի փոխքարտուղար (): Այս պաշտոնում նշանակվել է 2010 թվականին հինգ տարի ժամկետով, կրկին նշանակվելու հնարավորությամբ։

## Կենսագրություն
Մբաբազին ծնվել է 1969 թվականի ապրիլի 6-ին Մբարարայում, Ուգանդա։ Տարրական կրթություն ստացել է Մբարարայի կենտրոնում, այնուհետև տեղափոխվել է Կիգեզի ավագ դպրոց տեղափոխելը, O-Level ուսումնասիրությունների համար։ A-Level կրթության համար տեղափոխվել է Բուշենիի աղջիկների ավագ դպրոց։

1987 թվականին ընդունվել է Մակերերի համալսարան՝ Ուգանդայի ամենահին և խոշորագույն բարձրագույն կրթական հաստատությունը, 1990 թվականին ավարտել է այն՝ ստանալով տնտեսագիտության և քաղաքագիտության արվեստի բակալավրի աստիճան։ Կրթությունը շարունակել է Լիդսի համալսարանում, որտեղ 1992 թվականին ստացել է արվեստի մագիստրոսի աստիճան։  Գանայի Կումասի քաղաքի  Գիտության և տեխնոլոգիայի համալսարանից ստացել է պլանավորման և կառավարման մագիստրոսի աստիճան։ Դոկտորի աստիճան է ստացել 2005 թվականի Մբարարայի գիտության և տեխնոլոգիաների համալսարանից։

## Ծանոթագրություններ

Կատեգորիա:Ուգանդացի պրոֆեսորներ
Կատեգորիա:Լիդսի համալսարանի շրջանավարտներ
Ժորդի Մբուլա

**Ժորդի Մբուլա** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է աջ վինգերի դիրքում։

## Ակումբային կարիերա
### Բարսելոնա
Մբուլան Բարսելոնայի ակադեմիայի սան է։ 2017 թվականի փետրվարի 22-ին նա գեղեցիկ անհատական գոլի հեղինակ դարձավ ՈՒԵՖԱ Երիտասարդական գավաթի Բորուսիա Դորտմունդի դեմ խաղում, ինչից հետո այս գոլը առաջադրվեց ՖԻՖԱ Պուշկաշի մրցանակի համար։ Իր դեբյուտը Բարսելոնա B-ի կազմում Մբուլան նշեց մարտի 4-ին՝ Ատլետիկո Լևանտեի դեմ խաղում՝ այս խաղում դառնալով գոլային փոխանցման հեղինակ։

### Մոնակո
2017 թվականի հուլիսի 21-ին Մբուլան 5 տարվա պայմանագիր կնքեց Մոնակոյի հետ։ Իր պրոֆեսիոնալ դեբյուտը նշեց 2018 թվականի ապրիլի 28-ին՝ փոխարինելով Ռոնի Լոպեշին Ամյենի դեմ խաղում։ Իր առաջին գոլը խփեց մայիսի 19-ին՝ Տրուայի դեմ խաղում։ Օգոստոսի 4-ին Մբուլան խաղադաշտ դուրս եկավ Ֆրանսիայի սուպերգավաթի Պարի Սեն-Ժերմենի դեմ խաղում, սակայն Մոնակոն պարտվեց 4-0 հաշվով։ Իր առաջին հանդիպումը թիմի մեկնարկային կազմում իսպանացին անցկացրեց օգոստոսի 11-ին՝ Նանտի դեմ խաղում։

## Միջազգային կարիերա
Մբուլան ներկայացրել է Իսպանիան տարբեր տարիքային երիտասարդական հավաքականներում։ 2016 թվականին նա մինչև 17 տարեկանների հավաքականի կազմում մասնացկեց Եվրոպայի առաջնությանը՝ դառնալով 1 գոլի ու 2 գոլային փոխանցման հեղինակ անցկացրած 6 խաղերում։ Իսպանիան հասավ մրցաշարի եզրափակիչ, որտեղ հետխաղյա 11-մետրանոցների հարվածաշարում պարտվեց Պորտուգալիային։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 25-ի դրությամբ*

## Ծանոթագրություններ

## Արտաքին հղումներ
* Մբուլայի պաշտոնական Տվիտերի էջը
* Մբուլայի պաշտոնական Ինստագրամի էջը
* Մբուլան transfermarkt-ում
* Մբուլան soccerbase.com-ում
* Մբուլան WhoScored.com կայքում
* Մբուլան Մոնակայի պաշտոնական կայքում 
* Մբուլան Լիգա 1-ի պաշտոնական կայքում 
* Մբուլան ՈՒԵՖԱ-ի պաշտոնական կայքում

Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Բարսելոնա B-ի ֆուտբոլիստներ
Կատեգորիա:Էշտորիլ Պրայայի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Սերկլ Բրյուգեի ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Ուեսկայի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Սերկլ Բրյուգեի ֆուտբոլիստներ
Հրանտ Բաղալյան

**Հրանտ Գալուստի Բաղալյան** (), հայ ճարտարապետ, ՀՀ ճարտարապետների միության անդամ։

## Գործունեություն
1951 թվականին ավարտել է Երևանի պոլիտեխնիկական ինստիտուտը։ Ղեկավարել է համամիութենական «Կուրորտնախիծ» ինստիտուտի երևանյան մասնաճյուղը։ 1982-1984 թվականներին ղեկավարել է «Երևան-նախագիծ» ինստիտուտը։ Կատարած հիմնական աշխատանքներն են՝ կապի տուն Ուլան-Բատորում, միջազգային հեռախոսակայններ Ալմաթիում, Կույբիշևում, Ստուպինոյում, Ֆրեզնոյում և այլուր, պիոներական ճամբար Մոսկվայի շրջանում, Երևանում՝ բնակելի տներ Ձերժինսկու և Տպագրիչների փողոցներում, «Հայկոմունալնախագիծ» ինստիտուտը և այլ հաստատություններ, Մասիսում՝ հիվանդանոց-պոլիկլինիկա, դեղատուն և այլ շինություններ, Արզականում՝ «Պոլիվինիլացետատ» գործարանի պրոֆիլակտորիում, Ջերմուկում՝ առողջարան, Գյումրիում՝ հրուշակեղենի գործարան և զբոսայգի, Նորադուզում՝ ձկնորսների հանրակացարան, Էջմիածնում՝ զբոսայգի, մարզադաշտի վերակառուցում և այլ աշխատանքներ։

## Ծանոթագրություններ

Կատեգորիա:Հայ ճարտարապետներ
Կատեգորիա:Հայաստանի ճարտարապետների միության անդամներ
Ռոնայել Պիեռ-Գաբրիել

**Ռոնայել Պիեռ-Գաբրիել** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է եզրային պաշտպանի դիրքում։

## Ակումբային կարիերա
### Սենտ Էտիեն
Պիեռ-Գաբրիելը Սենտ Էտիենի ակադեմիայի սան է։ Իր պրոֆեսիոնալ դեբյուտը նշեց 2015 թվականի նոյեմբերի 29-ին՝ Գենգանի դեմ խաղում։ 2017 թվականի դեկտեմբերի 10-ին նա հեռացվեց խաղադաշտից Օլիմպիկ Մարսելի դեմ խաղում՝ կարմիր քարտ ստանալով հանդիպման 51-րդ րոպեին։ Սենտ Էտիենի առաջին թիմի կազմում Պիեռ-Գաբրիելը անցկացրեց 39 հանդիպում։

### Մոնակո
2018 թվականի հուլիսի 9-ին Պիեռ-Գաբրիելը 5 տարվա պայմանագիր կնքեց Մոնակոյի հետ։ Ակումբը նրա համար վճարեց 6 միլիոն եվրո։ Իր դեբյուտը Մոնակոյի կազմում նշեց օգոստոսի 11-ին՝ Նանտի դեմ խաղում։

## Միջազգային կարիերա
Պիեռ-Գաբրիելը ներկայացրել է Ֆրանսիան տարբեր տարիքային երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 25-ի դրությամբ*

## Ծանոթագրություններ

## Արտաքին հղումներ
* Պիեռ-Գաբրիելի պաշտոնական Ինստագրամի էջը
* Պիեռ-Գաբրիելը transfermarkt-ում
* Պիեռ-Գաբրիելը soccerbase.com-ում
* Պիեռ-Գաբրիելը WhoScored.com կայքում
* Պիեռ-Գաբրիելը Մոնակոյի պաշտոնական կայքում 
* Պիեռ-Գաբրիելը Լիգա 1-ի պաշտոնական կայքում 
* Պիեռ-Գաբրիելը Ֆրանսիայի ֆուտբոլի ֆեդերացիայի կայքում 

Կատեգորիա:Լա Լիգայի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Սենտ Էտիենի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Կատեգորիա:Նանտի ֆուտբոլիստներ
Կատեգորիա:Մայնց 05-ի ֆուտբոլիստներ
Կատեգորիա:Ստրասբուրգի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Բրեստի ֆուտբոլիստներ
Կատեգորիա:Դինամո Զագրեբի ֆուտբոլիստներ
Միշել Հունցիկեր

**Միշել Իվոնն Հունցիկեր** (, ), շվեյցարացի (Իտալիայի քաղաքացիություն ընդունած) դերասանուհի, երգչուհի, հեռուստահաղորդավարուհի և ֆոտոմոդել։

## Վաղ կյանք
Միշել Իվոնն Հունցիկերը ծնվել է 1977 թվականի հունվարի 24-ին Սորենգոյում (Շվեյցարիայի իտալախոս մասում)՝ նկարիչ, հյուրանոցում որպես կառավարիչ աշխատող Ռուդոլֆ Հունցիկերի (մահացել է 2001 թվականի աշնանը սրտի կաթվածից) և նրա կնոջ՝ հոլանդուհի Ինեկա Հունցիկերի ընտանիքում։

1983 թվականին Միշելն իր ընտանիքի հետ տեղափոխվել է Օստերմունդիգեն՝ Շվեյցարիայի գերմանախոս հատված (Բեռն կանտոն)։ Այնտեղ Միշելը հաճախել է տարրական դպրոց։ Մոր հետ Միլան տեղափոխվելուց հետո որոշել է մոդել դառնալ։

## Կարիերա
Որպես ֆոտոմոդել իր կարիերան սկսել է 1994 թվականին։ Չնայած նա շատ ծանրաքաշ ու կարճահասակ էր, 17 տարեկանում կեցվածք է ընդունել այնպիսի հայտնի ապրանքանիշների համար, ինչպիսիք են Արմանին, Ռոկկո Բարոկկոն, Լա Պերլան և այլն։

«Մադագասկար» մուլտֆիլմի իտալական տարբերակում հնչյունավորել է Գլորիային։

## Անձնական կյանք
1998-2002 թվականներին Միշելն ամուսնացած է եղել երաժիշտ Էրոս Ռամազոտիի հետ։ Նրանք ունեցել են մեկ աղջիկ՝ Ավրորա Սոֆի Ռամազոտին (ծնվել է  1996 թվականի դեկտեմբերի 5-ին)։

2014 թվականի հոկտեմբերի 10-ին Միշելը երկրորդ անգամ ամուսնացել է Թոմազո Տրուսսարդիի հետ, որի հետ մինչև ամուսնությունը 3 տարի հանդիպել է։ Նրանք ունեցել են 2 աղջիկ՝ Սոլե Տրուսսարդին (ծնված 2013 թվականի հոկտեմբերի 10-ին) և Չելեստե Տրուսսարդին (ծնված 2015 թվականի մարտի 8-ին)։

## Ծանոթագրություններ

## Արտաքին հղումներ
* Michelle Hunziker at the Fashion Model Directory

Կատեգորիա:Շվեյցարացի դերասաններ
Կատեգորիա:Իտալացի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Շվեյցարացի երգչուհիներ
Կատեգորիա:Իտալացի երգչուհիներ
Կատեգորիա:Շվեյցարացի հաղորդավարներ
Կատեգորիա:Իտալացի հաղորդավարներ
Կատեգորիա:Շվեյցարացի մոդելներ
Կատեգորիա:21-րդ դարի երգչուհիներ
Կատեգորիա:Շվեյցարացի լրագրողներ
Կատեգորիա:Իտալացի մոդելներ
Մուսա Սիլա

**Մուսա Սիլա** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է հարձակվողի դիրքում։

## Ակումբային կարիերա
### Մոնակո
Սիլան Մոնակոյի ակադեմիայի սան է։ Իր առաջին պայմանագիրը կնքեց 2017 թվականի փետրվարի 10-ին։ Իր պրոֆեսիոնալ դեբյուտը նշեց 2018 թվականի ապրիլի 21-ին՝ փոխարինելով Ադամա Դիակաբիին Գենգանի դեմ խաղում։ Իր առաջին գոլը խփեց մայիսի 6-ին՝ դուբլ ձևակերպելով Կանի դեմ խաղում և օգնելով Մոնակոյին հաղթել 2-1 հաշվով։

## Միջազգային կարիերա
Սիլան իրավասու է ներկայացնել Ֆրանսիան և Մալին միջազգային ասպարեզում։ Նա հանդես է եկել Ֆրանսիայի մինչև 16, մինչև 18 և մինչև 19 տարեկանների երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 25-ի դրությամբ*

## Ծանոթագրություններ

## Արտաքին հղումներ
* Սիլայի պաշտոնական Ինստագրամի էջը
* Սիլան transfermarkt-ում
* Սիլան soccerbase.com-ում
* Սիլան WhoScored.com կայքում
* Սիլան Մոնակոյի պաշտոնական կայքում 
* Սիլան Լիգա 1-ի պաշտոնական կայքում 
* Սիլան Ֆրանսիայի ֆուտբոլի ֆեդերացիայի կայքում 

Կատեգորիա:Մոնակոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆրանսիացի ֆուտբոլիստներ
Կատեգորիա:Ուտրեխտի ֆուտբոլիստներ
Կատեգորիա:Կանի ֆուտբոլիստներ
Կատեգորիա:Շալկե 04-ի ֆուտբոլիստներ
Սեյդու Սի

**Սեյդու Սի** (, ), սենեգալցի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է դարպասապահի դիրքում։

## Ակումբային կարիերա
### Մոնակո
Սին Մոնակոյի ակադեմիայի սան է։ Իր պրոֆեսիոնալ դեբյուտը նշեց 2017 թվականի մայիսի 20-ին՝ Ռենի դեմ խաղում։ 2016-17 մրցաշրջանում Սին անցկացրեց 1 հանդիպում՝ օգնելով Մոնակոյին հաղթել Ֆրանսիայի առաջնությունը։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 25-ի դրությամբ*

## Նվաճումներ
### Ակումբային

; Մոնակո

* Լիգա 1․ 2016–17

## Ծանոթագրություններ

## Արտաքին հղումներ
* Սիի պաշտոնական Ինստագրամի էջը
* Սին transfermarkt-ում
* Սին soccerbase.com-ում
* Սին WhoScored.com կայքում
* Սին Մոնակոյի պաշտոնական կայքում 
* Սին Լիգա 1-ի պաշտոնական կայքում 
* Սին ՈՒԵՖԱ-ի պաշտոնական կայքում

Կատեգորիա:Մոնակոյի ֆուտբոլիստներ
Կատեգորիա:Սենեգալցի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Միլանի ֆուտբոլիստներ
Ադամա Տրաորե (այլ կիրառումներ)

**Ադամա Տրաորե** անուն-ազգանունով հայտնի են հետևյալ անձինք.

*Ադամա Տրաորե (ֆուտբոլիստ, ծնված 1996), իսպանացի պրոֆեսիոնալ ֆուտբոլիստ։ Ներկայումս հանդես է գալիս Վուլվերհեմպտոն Ուոնդերերսում
*Ադամա Տրաորե (ֆուտբոլիստ, ծնված 1995), մալիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյում
Սամյուել Գրանսիր

**Սամյուել Գրանսիր** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է աջ վինգերի դիրքում։

## Ակումբային կարիերա
### Տրուա
Գրանսիրը Տրուայի ակադեմիայի սան է։ Իր պրոֆեսիոնալ դեբյուտը նշեց 2016 թվականի ապրիլի 24-ին՝ փոխարինման մտնելով Մոնպելիեի դեմ խաղում։ Հուլիսի 29-ին նա հեռացվեց խաղադաշտից Սոշոյի դեմ խաղում՝ կարմիր քարտ ստանալով փոխարինման մտնելուց 4 րոպե անց։ Իր առաջին գոլը պրոֆեսիոնալ կարիերայում խփեց 2017 թվականի հունվարի 13-ին՝ Այաչոյի դեմ խաղում։ Մարտի 4-ին Գրանսիրը գոլի և գոլային փոխանցման հեղինակ դարձավ Ամյենի դեմ խաղում։ Սեպտեմբերի 23-ին նա խփեց Մեցի դեմ խաղի միակ գոլը՝ օգնելով Տրուային հաղթել 1-0 հաշվով։ 2018 թվականի ապրիլի 15-ին նա գոլի և գոլային փոխանցման հեղինակ դարձավ Օլիմպիկ Մարսելի դեմ խաղում։ Տրուայի առաջին թիմի կազմում Գրանսիրը անցկացրեց 77 հանդիպում՝ դառնալով 6 գոլի և 9 գոլային փոխանցման հեղինակ։

### Մոնակո
2018 թվականի հունիսի 9-ին Գրանսիրը 5 տարվա պայմանագիր կնքեց Մոնակոյի հետ։ Ակումբը նրա համար վճարեց 3 միլիոն եվրո։ Իր դեբյուտը Մոնակոյի կազմում նշեց օգոստոսի 4-ին՝ Ֆրանսիայի սուպերգավաթի Պարի Սեն-Ժերմենի դեմ խաղում։

## Միջազգային կարիերա
Գրանսիրը ներկայացրել է Ֆրանսիան մինչև 21 տարեկանների երիտասարդական հավաքականում։ Իր դեբյուտը Մ21 հավաքականի կազմում նշեց 2017 թվականի հոկտեմբերի 5-ին՝ Չեռնոգորիայի դեմ խաղում։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 25-ի դրությամբ*

## Ծանոթագրություններ

## Արտաքին հղումներ
* Գրանսիրի պաշտոնական Տվիտերի էջը
* Գրանսիրի պաշտոնական Ինստագրամի էջը
* Գրանսիրը transfermarkt-ում
* Գրանսիրը soccerbase.com-ում
* Գրասնիրը WhoScored.com կայքում
* Գրանսիրը Մոնակոյի պաշտոնական կայքում 
* Գրանսիրը Լիգա 1-ի պաշտոնական կայքում 
* Գրանսիրը Ֆրանսիայի ֆուտբոլի ֆեդերացիայի կայքում 

Կատեգորիա:Մոնակոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տրուայի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Ստրասբուրգի ֆուտբոլիստներ
Կատեգորիա:Բրեստի ֆուտբոլիստներ
Կատեգորիա:Հավրի ֆուտբոլիստներ
Կատեգորիա:Կանի ֆուտբոլիստներ
Դիլան Սփրոուս

**Դիլան Սփրոուս** (, ), ամերիկացի դերասան, Քոուլ Սփրոուսի երկվորյակ եղբայրը։

Դիլան Սփրոուսը ծնվել է իր եղբորից 15 րոպե շուտ։ Նա անվանվել է ի պատիվ Ուելսի բանաստեղծ և գրող Դիլան Թոմասի (1914—1953): Գրելով անգլերեն՝ Թոմաս Սփրոուսը մեծ ազդեցություն է թողել 20-րդ դարի ամբողջ անգլիական մշակույթի վրա և մեծապես նպաստել է նախկինում շատ հազվագյուտ օգտագործվող Դիլան անվան հայտնիությանը, որը այսօր նույնպես կրում են դերասաններ Դիլան Օ'Բրայենը, Դիլան Սփրեյբերրին և Դիլան Մինեթը։

Դիլան Սփրոուսը եղբոր հետ շատ վաղ սկսեց իր կարիերան ֆիլմերում, նկարվելով գովազդներում և հեռուստասերիալներում։ Եղբայրները կամ ֆիլմերում հայտնվում էին միասին, կամ անգամ խաղում էին մեկ դերը երկուսով։ Այնուամենայնիվ, 2011 թվականին նրանք հայտարարեցին դադար և  ընդունվեցին Նյու Յորքի համալսարան, որտեղ Դիլան Սփրոուսը ընտրեց վիդեոխաղերի դիզայնի և զարգացման մասնագիտություն։

Համալսարանը ավարտելուց հետո, եղբայրները վերադարձան իրենց աշխատանքին ֆիլմերում, նկարահանվելով տարբեր պրոեկտներում։ Դիլանը, բացի դրանից, պլանավորում է բացել իր սեփական բարը և գարեջրատունը Նյու Յորքում.:

Ռաջին ֆիլմը, որտեղ Դիլանը իր կարիերայի դադարից հետո զբաղեցրել էր գլխավոր դերի պաշտոնը, «Dismissed» (2017) հոգեբանական դրաման էր, նվիրված էր փառասեր և վտանգավոր աշակերտի և ուսուցչի կոնֆլիկտին։ Ֆիլմը ԱՄՆում միանգամից թողարկվեց DVD տեսասկավառակով, չցուցադրվելով կինոթատրոններում։

Եղբոր հետ համատեղ աշխատանքի ընթացքում Դիլանը Դիլան Սփրոուսը երեք անգամ պարգևատևվել է «Kids' Choice Awards» մրցանակով, որպես լավագույն հեռուստատեսային դերասան։

Դիլան Սփրոուսը երկար տարիներ հանդիսանում է ամերիկայի հայտնի մամուլների հոդվածների հիմնական դերակատարը։ Փաստացի նրա կատարած ցանկացած գործողություն, լինի դա միասին նկար եղբոր հետ Ինստագրամում, մասնակցություն հեռուստատեսային շոուներում և նույնիսկ լուսանկարը նոր վերնաշապիկով, դառնում է առանձին հեդվածի առարկա։ Այնուամենայնիվ, չնայած իր հայտնի հանրաճանաչության կարգավիճակին, հարցազրույցին (2017 թվականի ձմռանը) նա ասում է, որ իր կարիերայի նոր փուլում նա փորձում է նկարահանվել ազատ և տպավորիչ ֆիլմերում։

## Ֆիլմագրություն

## Մրցանակներ և անվանակոչություններ

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Նյու Յորքի համալսարանի շրջանավարտներ
Ալանի

**Ալանի**, արևելյան քաղցրավենիք, հայկական խոհանոցում թելի վրա շարված և արևի տակ չորացված առանց կորիզների դեղձերն են, որոնք լցոնված են շաքարավազով համեմված հունական ընկույզի ծեծած միջուկով, դարչինով և հիլով։ Ալանի պատրաստում են նաև չորացրած թզից և սպիտակ տեսակի չհասած ծիրաններից։ Հանդիպում են նաև սև սալորից, տանձից և լոլիկից պատրաստված արտասովոր ալանիների տարբերակներ։

## Պատրաստում
Պատրաստման համար նախատեսված դեղձերը պետք է լինեն հասած և պինդ։ Պտուղը մաքրում են կեղևից և 1-ից 2 ժամ ծխահարում են ծծմբով, հետո շարում են արևի տակ։ Հունական ընկույզի միջուկը ծեծում են հավանգի մեջ, հետո խառնում շաքարավազի և համեմունքների հետ (սովորաբար օգտագործում են աղացած դարչին և հիլ, հնարավոր է ավելացնեն նաև քիչ քանակությամբ մեղր)։ Երբ դեղձերը չորանում և կուչ են գալիս, զգուշությամբ նրանցից հանում են կորիզները և դրանց տեղը լցնում են ընկուզային միջուկը։ Չորացած միրգը պետք է այնպես լցոնել, որ մրգի պատերը չվնասվեն և մրգի արտաքին բոլոր ծռմռված հատվածները հարթեցվեն։ Որպեսզի միջուկը չթափվի, դեղձի ծայրերն ամուր կսմթում են։ Հետո դեղձը մի փոքր սեղմում են, շարում են թելի վրա և կախում են՝ վերջնական չորացման համար։ Քանի որ քաղցրավենիքը խոնավություն չի սիրում, ուստի այն պահում են մութ և չոր տեղում։ Ալանի կարելի է պատրաստել նաև նախապես չորացրած ծիրաններից, բավական է դրանց վրա լցնել տաք ջուր և թողնել մոտ մեկ ժամ, որից հետո լցոնել ընկույզի միջուկով։ Ալանին լավ է պահպանվում, այն սովորաբար ձմռանն են ուտում։ Խաչատուր Աբովյանի «Վերք Հայաստանի» վեպում հիշատակվում է որպես բարեկենդանի նվեր։

## Գրականության մեջ
* «Դեռ բարիկենդանի մաղեն, սուջուխ (չուչխել) ասես, ալանի, տանձ, խնձոր, փշատ, չիր՝ ջիբըներումն ունեին մեր տղերքը − հանեցին, երեխեքանցը բաժանեցին՝ աչքըները մնաց բաց, չունքի նրանց երկրումը էնպես արմաղան բաներ չկային»։ (Խաչատուր Աբովյան, «Վերք Հայաստանի»)։

## Ծանոթագրություններ

## Արտաքին հղումներ
* 

Կատեգորիա:Աղանդեր
Կատեգորիա:Հայկական քաղցրավենիքներ
Սքոթ Ջոն Մորիսոն

**Սքոթ Ջոն Մորիսոն** (, ) — ավստրալիական քաղաքական գործիչ, Ավստրալիայի Լիբերալ կուսակցության անդամ, 2018 թվականի օգոստոսի 24-ից մինչև 
2022 թվականի մայիսի 23-ը Ավստրալիայի վարչապետ։

## Կենսագրություն
Ծնվել է Սիդնեյում։ 1970-ականներն նկարահանվել է հեռուստատեսության գովազդային հոլովակներում, իսկ 9 տարեկան հասակից ակտիվորեն մասնակցում էր  իր հոր նախընտրական քարոզարշավին` տեղական ավագանու կողմից  ընտրված ոստիկանի, ապա` քաղաքապետի։ Ավարտել է Նոր Հարավային Ուելսի Համալսարանը, որտեղ ուսումնասիրել է աշխարհագրություն և տնտեսագիտություն, զբաղվել է տուրիստական բիզնեսով։  2004 թվականին   ճանաչում ստացավ ժողովրդի կողմից,  հաստատեց 180 միլիոն դոլար արժողությամբ գովազդային արշավ «So Where the Bloody Hell are You?» (Այսպես, ու՞ր ես, սատանան տանի), արգելված էր Մեծ Բրիտանիայում։ Ավստրալիայի ներկայացուցիչների պալատի անդամ է 2007 թվականից։
* 2013 - 2014 — Ներգաղթի և սահմանների պաշտպանության նախարար։ 
* 2014 - 2015 — սոց. ծառայության նախարար։
* 2015 թվականի սեպտեմբերից մինչև 2018 թվականի օգոստոսը — ֆինանսների նախարար։
* 2018 թվականի օգոստոսի 24-ին, քվեարկության երկրորդ փուլում՝ 45-ը ընդդեմ 40  ,  դարձավ Լիբերալ կուսակցության առաջնորդը։

2018 թվականի օգոստոսի 24-ին դարձավ Ավստրալիայի վարչապետ։

## Ծանոթագրություններ

## Արտաքին հղումներ
* Официальный сайт
* Парламент Австралии

Կատեգորիա:Ավստրալիայի վարչապետներ
Կատեգորիա:Ավստրալիայի քաղաքական գործիչներ
Կատեգորիա:Կուսակցությունների առաջնորդներ
Կատեգորիա:Պետության գործող ղեկավարներ
Կատեգորիա:Ֆինանսների նախարարներ
Կոկա-Կոլա լայթ

**Coca-Cola Light** կամ **Diet Coke** (արտասանվում է՝ *Կոկա-Կոլա լայթ*), գազավորված, ցածր կալորիականությամբ ոչ ալկոհոլային ըմպելիք՝ արտադրված Կոկա-Կոլա ընկերության կողմից։

## Պատմություն
ԱՄՆ-ում ապրանքն ի հայտ է եկել 1982 թվականի հուլիսի 8-ին։ 1986 թվականին այն արդեն հասանելի էր աշխարհի 61 երկրներում։ 2003 թվականին ըմպելիքը հասանելի էր 146 երկրներում. 103-ում՝ *Diet Coke*-ը, իսկ 43-ում՝ *Coca-Cola Light*-ը։

2016 թվականի դեկտեմբերին *Coca-Cola Light*-ը *Coca-Cola Zero*-ով փոխարինելու մասին որոշում ընդունվեց։

## Կալորիականություն
330 մլ ըմպելիքի մեջ 1 կալորիայից ավելի քիչ կալորիա է պարունակվում։

## Տեսակակազմ
200px|մինի|Coca-Cola Light
* **Coca-Cola Light/Diet Coke** - յուրօրինակ համ
* **Caffeine Free Diet Coke** - առանց կոֆեինի
* **Diet Coke with Cherry** - բալով։
* **Diet Coke with Lemon** - կիտրոնով
* **Diet Coke Vanilla** - վանիլային բույրով
* **Diet Coke with Lime** - լայմով։
* **Diet Raspberry Coke** - ազնվամորիով.
* **Diet Coke sweetened with Splenda** - սուկրալոզայով։
* **Diet Coke Black Cherry Vanilla** - բալով և վանիլի բույրով։
* **Coca-Cola Light Sango** - արյունոտ նարնջով։
* **Coca-Cola Light Plus** - վիտամիններով և հանքանյութերով։

## Coca-Cola Zero
[200px|մինի|[Պատկերանիշ|Լոգո]]
Coca-Cola Zero՝ Կոկա-Կոլայի բույրով հատուկ մեկնակերպ։ Ի տարբերություն Coca-Cola Light-ի՝ արտադրվում է Կոկա-Կոլայի օրիգինալ բաղադրատոմսի հիման վրա։ Այն շուկայում հայտնվեց 2005 թվականին՝ ԱՄՆ-ում։ Ինչպես նաև 2008 թվականից հասանելի է Ավստրալիայում, Նոր Զելանդիայում, Կանադայում, Գերմանիայում, Իսպանիայում, Մեծ Բրիտանիայում, Շվեդիայում, Նորվեգիայում, Ֆինլանդիայում, Բելգիայում, Հունաստանում, Թուրքիայում, Իտալիայում, Լեհաստանում և Խորվաթիայում։ Ռուսաստանում ի հայտ է եկել 2015 թվականի մայիսի 25-ին։

## Տես նաև
* Կոկա-Կոլա
* Կոկա-Կոլա ընկերություն
* Կոկա-Կոլայի աշխարհ թանգարան
* Շատրվան Կոկա-Կոլայից և Մենթոսից

## Ծանոթագրություններ

## Արտաքին հղումներ
* Պաշտոնական կայք
* Կոկա-Կոլայի գլխավոր էջը Լեհաստանում՝ հաճախ տրվող հարցեր 

Կատեգորիա:1982 հայտնված արտադրանքներ
Կատեգորիա:Ամերիկյան հայտնագործություններ
Կատեգորիա:Գազավորված ըմպելիքներ
Կատեգորիա:Զովացուցիչ ըմպելիքներ
Կատեգորիա:Ոչ ալկոհոլային խմիչքներ
Աղպրիկ

**Աղպրիկ**, *Սուրբ Աղպրիկ*, վանք Մեծ Հայքի Տուրուբերան գավառում։ Միջնադարում մեծ ուխտատեղի էր։ Ըստ ավանդության կառուցվել է Թադևոս Առաքյալի ձեռքով։

## Ծանոթագրություններ

Կատեգորիա:Վանի մարզի հայկական վանքեր և եկեղեցիներ
Կատեգորիա:Թուրքիայի հայկական գոյություն չունեցող եկեղեցիներ
Կատեգորիա:Վանքեր այբբենական կարգով
Սերգեյ Պեսկով

**Սերգեյ Նիկոլաևիչ Պեսկով** (), ռուս դիվանագետ։  Առաջին կարգի արտակարգ և լիազոր դեսպան (հունիսի 28 2006 )։

## Կենսագրություն
Ավարտել է Լոմոնսովի անվան Ասիայի և Աֆրիկայի երկրների ինստիտուտը (1972)։ Որպես դիվանագետ աշխատում է 1987 թվականից։ 
* 2000-2003 թթ., դեսպան-խորհրդատու, Պաղեստինյան ազգային վարչության Ռուսաստանի ներկայացուցիչը Ղազայում։
* 2004 թ., ՌԴ ԱԳՆ Մերձավոր Արևելքի և Հյուսիսային Աֆրիկայի դեպարտամենտների տնօրենի տեղակալ։
* 2004 թվականի հուլիսի 12-ից մինչև 2008 թվականի սեպտեմբերի 30-ը եղել է Ռուսաստանի արտակարգ և լիազոր դեսպանը Պակիստանում։
* 2009-2010 թթ. եղել է ՌԴ արտաքին գործերի նախարարության դաշնության, խորհրդարանի և հասարակական միությունների հետ կապերի վարչության տեղակալ։
* 2010-2011 թթ., հատուկ հանձնարարությամ դեսպան։
* 2011 թվականի նոյեմբերի 1-ից 2013 թվականի դեկտեմբերի 27-ը Օմանում Ռուսաստանի արտակարգ և լիազոր դեսպան։

## Պարգևներ
* «Հայրենիքին մատուցած ծառայությունների համար» երկրորդ կարգի շքանշան (2002 թվականի նոյեմբերի 14)՝ *«Ռուսաստանի Դաշնության արտաքին քաղաքականության իրականացման գործում ակտիվ մասնակցության և երկար տարիների բարեխիղճ աշխատանքի համար»*։

## Ընտանիք
Ունի որդի՝ Դմիտրի Պեսկովը, ով Ռուսաստանի նախագահ Վլադիմիր Պուտինի մամլո քարտուղարն է։

## Ծանոթագրություններ

## Արտաքին հղումներ
* Биография на сайте посольства России в Омане 
* Биография на сайте МИД России
* Сообщение о смерти на сайте ИППО

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Ճառընտիր (4803)

**Ճառընտիր** (4803), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4803 թվի տակ։ Ձեռագիրը գրվել է 15-դարում Գրիգոր գրչի կողմից։ Գրված է թղթի վրա, որը ունի 53x33 չափս։ Ձեռագիրը կազմված է 258 թերթից։ Գրված է երկսյուն, բոլորգրով։ Կազմը՝ լուսանցազարդ տախտակ։ Հիշատակարաններ գրչի՝ 1բ, 16ա, 149ա, 252բ և այլուր, 1բ, 153ա և այլուր (16-րդ դար), 11բ, 19բ, 22բ (18-րդ դար)։
## Բովանդակություն
* Ճառք, Խրատք (Եփրեմ, Եղիշե, Յովհ. Երզնկացի, Ոսլեբերան, Սարգիս Շնորհալի, Կիւրեզ Երուսաղեմացի, Թեոփիլոս, Զաքարիա կաթողիկոս, Եփիփան),
* Նեբողեանք (Եպիփան, Յակ. Սրճեցի, Ոսկեբերան),
* Պատմութիւնք Թլփաստութեանն, Փախստեանն յԵգիպտոս, Դատաստանին առաջի Պղատոսի, Թաղման և Յարութեանն Քրիստոսի,
* Տեսիլ Սահակայ,
* Ի Պատմութենեն հայոց Ղազարու Փարպեցւոյ,
* Վասն կատարածի աշխարհի,
* Վարք և վկայաբանութիւնք։
## Ծանոթագրություններ

Կատեգորիա:Մատենադարանի ձեռագրեր
Սուլթան Աբաև

**Սուլթան Շամսուտդինովիչ Աբաև** (, ), խորհրդային և ռուս-չեչենական նկարիչ, Սանկտ Պետերբուրգի և Չեչնիայի Հանրապետության նկարիչների միությունների անդամ, Ռուսաստանի նկարիչների միության անդամ (2002), Ռուսաստանի Դաշնության վաստակավոր նկարիչ։

## Կենսագրություն
Ծնվել է 1954 թվականի նոյեմբերի 1-ի արտաքսման ժամանակ Ղրղզստանի ԽՍՀ-ում։ Սկսել է նկարել վաղ հասակում։ 1958 թվականին ընտանիքը վերադարձել է հայրենիք։ 1960-ականների վերջին նա սովորել է Գրոզնիի կերպարվեստի և գեղարվեստի դպրոցում։ Նրա ուսուցիչը եղել է նկարիչ Վիկտոր Պետրովիչ Լամտյուգինը։

1978 թվականին ավարտել է Մախաչկալայի գեղարվեստի ուսումնարանը։ 1987 թվականին ավարտել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտը։ Ինստիտուստն ավարտելուց հետո նա մնացել է Լենինգրադում (այժմ՝ Սանկտ Պետերբուրգ)։ Բայց չի կորցրել կապը իր հայրենիքի հետ․ նրա աշխատանքներից շատերը ստեղծվել են հայրենիքի բնապատկերների հիման վրա։

1991-1993 թվականներին բնակվել է Շրի Լանկայում և Սեուլում։ Իր կյանքի այս շրջանի տպավորությունները արտացոլված են Շրի Լանկային և Կորեային նվիրված մի շարք նկարներում։

Աշխատել է արհեստանոցում, որը ժամանակին պատկանել է հայտնի նկարիչ Վասիլի Վերեշչագինին։ Բացի մասնագիտական գործունեությունից՝ զբաղվել է մանկավարժական և հասարակական գործունեությամբ։ Նրա աշխատանքները պահվում են մասնավոր հավաքածուներում՝ Գերմանիայում, Չինաստանում, ԱՄՆ-ում, Լեհաստանում, Ճապոնիայում և այլ երկրներում։

## Ծանոթագրություններ

## Արտաքին հղումներ
* 
* 
* 
* 

Կատեգորիա:Խորհրդային նկարիչներ
Կատեգորիա:Ռուսաստանի Դաշնության վաստակավոր նկարիչներ
Կատեգորիա:Ռուսաստանի նկարիչների միության անդամներ
Վավա (ֆուտբոլիստ)

**Էդվալդու Իզիդիու Նետու**, առավել հայտնի է **Վավա** անունով () (, ), բրազիլացի ֆուտբոլիստ, հարձակվող, մարզիչ, ֆուտբոլի աշխարհի կրկնակի չեմպիոն։

## Կենսագրություն
Հանդես է եկել այնպիսի հայտնի  ակումբներում, ինչպիսիք են բրազիլական «Վասկո դա գաման» և «Պալմերայսը», իսպանական Մադրիդի Ռեալը և Բրազիլիայի հավաքականը։
Հավաքականում անց է կացրել 23  խաղ և  երկու անգամ դարձել է աշխարհի չեմպիոն (1958 և 1962, խփել է 5 և 4  գոլեր)։ Եվս 5 ֆուտբոլիստի հետ դարձել է ռմբարկու՝ 1962 թվականին Չիլիում տեղի ունեցած աշխարհի առաջնությունում։ Վավան 4 այն ֆուտբոլիստներից մեկն էր, որոնք գոլ են խմել երկու աշխարհի առաջնության եզրափակիչ խաղի ժամանակ (Պելե 1958, 1970, Պաուլ Բրայտներ  (1974, 1982), Զինեդին Զիդան (1998, 2006)։

1965 թվականից եղել է Կոլուբիայի, Բրազիլիայի, Մեքսիկայի հավաքականների մարզիչը։

## Նվաճումներ
*«Սպորտ-Ռեսիֆի» կազմում*'
*Պերնամբուկանո նահանգի չեմպիոն (1949)
**«Վասկո դա գամայի» կազմում**
*Ռիո դե Ժանեյրո նահանգի չեմպիոն  (1952, 1956, 1958)
*Ռիո- Սան Պաուլույի առաջնություն  (1958)
**«Պալմերայսի» կազմում**
*Սան Պաուլու նահանգի առաջնություն  (1963)
**Բրազիլիայի հավաքականի կազմում**
*1958 թվականի ֆուտբոլի աշխարհի առաջնություն
*1962 թվականի ֆուտբոլի աշխարհի առաջնություն

## Ծանոթագրություններ

## Արտաքին հղումներ
* 

Կատեգորիա:Ատլետիկո Մադրիդի ֆուտբոլիստներ
Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Էլչեի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կլուբ Ամերիկայի ֆուտբոլիստներ
Կատեգորիա:Պալմեյրասի ֆուտբոլիստներ
Կատեգորիա:Պորտուգեզա Դեսպորտոսի ֆուտբոլիստներ
Կատեգորիա:Սպորտ Ռեսիֆիի ֆուտբոլիստներ
Կատեգորիա:Վասկո դա Գամայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի աշխարհի չեմպիոններ
Յուսեֆ Այտ Բեննասեր

**Յուսեֆ Այտ Բեննասեր** (, ), մարոկկացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի և Մարոկկոյի ազգային հավաքականի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Նանսի
Այտ Բեննասերը Նանսիի ակադեմիայի սան է։ Իր պրոֆեսիոնալ դեբյուտը նշեց 2015 թվականի օգոստոսի 3-ին՝ Տուրի դեմ խաղում։ Իր առաջին գոլը խփեց նոյեմբերի 28-ին՝ Հավրի դեմ խաղում։ Դեկտեմբերի 1-ին մարոկկացին գոլային փոխանցում տվեց Սոշոյի դեմ խաղում, իսկ հանդիպումն ավարտվեց 2-2 հաշվով։ Իր առաջին մրցաշրջանում Այտ Բեննասերը անցկացրեց 34 հանդիպում՝ դառնալով 1 գոլի և 2 գոլային փոխանցման հեղինակ։

### Մոնակո
2016 թվականի հունիսի 25-ին Այտ Բեննասերը 5 տարվա պայմանագիր կնքեց Մոնակոյի հետ, ինչից հետո վարձավճարով վերադարձավ Նանսի։ Նոյեմբերի 30-ին նա գոլի և գոլային փոխանցման հեղինակ դարձավ Մեցի դեմ խաղում։ 2016-17 մրցաշրջանում մարոկկացին անցկացրեց 27 հանդիպում՝ դառնալով 3 գոլի և 1 գոլային փոխանցման հեղինակ։ 2017 թվականի օգոստոսի 16-ին Այտ Բեննասերը 1 տարվա վարձավճարով տեղափոխվեց Կան։ Իր դեբյուտը ակումբի կազմում նշեց օգոստոսի 20-ին՝ Լիլի դեմ խաղում։ Կանի կազմում Այտ Բեննասերը անցկացրեց 29 հանդիպում։

2018-19 մրցաշրջանում Այտ Բեննասերը վերադարձավ Մոնակո։

## Միջազգային կարիերա
Մարոկկոյի ազգային հավաքական Այտ Բեննասերը առաջին անգամ հրավիրվեց 2016 թվականի մարտին՝ Կաբո Վերդեի դեմ խաղերի համար, սակայն այս խաղերում խաղադաշտ դուրս չեկավ։ Իր դեբյուտը ազգային հավաքականում նշեց օգոստոսի 31-ին՝ փոխարինման մտնելով Ալբանիայի դեմ ընկերական խաղում։ Առաջին հանդիպումը հավաքականի մեկնարկային կազմում անցկացրեց սեպտեմբերի 4-ին՝ Սան Տոմե և Պրինսիպիի դեմ խաղում։

2017 թվականին Այտ Բեննասերը մասնակցեց Աֆրիկայի ազգերի գավաթին՝ խաղադաշտ դուրս գալով միայն Տոգոյի դեմ խաղում, իսկ Մարոկկոն դուրս մնաց քառորդ եզրափակչում՝ 1-0 հաշվով պարտվելով Եգիպտոսին։ 2018 թվականի մայիսին Այտ Բեննասերը ընդգրկվեց Մարոկկոյի՝ աշխարհի առաջնության համար վերջնական կազմում։ Առաջնությունում նա չանցկացրեց ոչ մի հանդիպում, իսկ Մարոկկոն դուրս մնաց խմբային փուլից։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 25-ի դրությամբ*

### Միջազգային վիճակագրություն
*2018 թվականի օգոստոսի 25-ի դրությամբ*

## Ծանոթագրություններ

## Արտաքին հղումներ
* Այտ Բեննասերի պաշտոնական Տվիտերի էջը
* Այտ Բեննասերի պաշտոնական Ինստագրամի էջը
* Այտ Բեննասերը transfermarkt-ում
* Այտ Բեննասերը soccerbase.com-ում
* Այտ Բեննասերը WhoScored.com կայքում
* Այտ Բեննասերը Մոնակոյի պաշտոնական կայքում 
* Այտ Բեննասերը Լիգա 1-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բորդոյի ֆուտբոլիստներ
Կատեգորիա:Կանի ֆուտբոլիստներ
Կատեգորիա:Մարոկկացի ֆուտբոլիստներ
Կատեգորիա:Մարոկկոյի հավաքականի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Նանսիի ֆուտբոլիստներ
Կատեգորիա:Սենտ Էտիենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ
Asking Alexandria (ալբոմ)

**Asking Alexandria,** բրիտանական համանուն խմբի ալբոմ, որը թողարկվել է 2017 թվականի դեկտեմբերի 15-ին։ Սա առաջին ալբոմն է, որը ձայնագրվել է Դենի Ուորսնոպի վերադառնալուց հետք, ով խմբում չի եղել 2015 թվականի հոկտեմբերից մինչև 2016 թվականի հոկտեմբերը։ Ինչպես նաև սա խմբի առաջին ալբոմն է, ստեղծված Մեթ Գուդոմի  (From First to Last-ից) կողմից։

## Կառուցվածքի ցանկ

## Ձայնագրության անդամներ
;Asking Alexandria
* Դենի Ուորսնոպ՝ վոկալ
* Բեն Բրյուս՝ կիթառ, բեք վոկալ, վոկալ 11-րդ երգում
* Քամերոն Լիդել՝ կիթառ
* Սեմ Բեթլի՝ բաս կիթառ
* Ջեյմս Կասելս՝ հարվածային գործիքներ

;Լրացուցիչ երաժիշտներ
* Bingx՝ վոկալ 11-րդ երգում

;Արտադրություն
* Մեթ Գուդ՝ պրոդյուսեր
* Թեյլեր Լարսոն՝ համադրություն

## Դիրքը չարտերում

## Ծանոթագրություններ

Կատեգորիա:2017 ալբոմներ
Բրետֆորդ Ջեյմսոն

**Բրետֆորդ Ջեյմսոն IV** (, ), ամերիկացի ֆուտբոլիստ, «Լոս Անջելես Գալաքսի» ակումբի հարձակվող։

## Ակումբային կարիերա
thumb|left|190px|Ջեյմսոնը MLS գավաթների երիտասարդական հավաքականի կազմում
Բրետֆորդը «Նյու-Յորք Կոսմոս», «Չիվաս ԱՄՆ» և «Լոս Անջելես Գալաքսի» ակումբների սան է։ 2014 թվականի ամռանը Ջեյմսոնը պրոֆեսիոնալ պայամանգիր է կնքել «Գալաքսի» ակումբի հետ։ Հուլիսի 20-ին՝ «Սպորտինգ Կազան Սիթի» ակումբի դեմ խաղի ժամանակ նա կատարել է իր նորամուտը MLS-ում։ Նույն թվականին Բրետֆորդը դարձել է MLS-ի գավաթակիր։ 2015 թվականի ապրիլի 26-ին՝ «Նյու Յորք Սիթի» ակումբի դեմ խաղի ժամանակ Ջեյմսոնը խփել է իր առաջին գոլը «Գալաքսի» ակումբի կազմում։

## Միջազգային կարիերա
2015 թվականին Ջեյմսոնը մասնակցել է Ճամայկայում կայացած ԿՈՆԿԱԿԱՖ-ի Ոսկե գավաթի խաղարկությանը։ Մրցաշարում նա մասնակցել է Գվատեմալայի, Արաբիայի, Պանամայի, Ճամայկայի, Սալվադորի և Տրինիդադ և Տոբագոյի երիտասարդական հավաքականների դեմ խաղերին։ Արաբիայի ու Տրինիդադ և Տոբագոյի երիտասարդական հավաքականների դեմ խաղերին Բրետֆորդը դարձել է գոլի հեղինակ։

Նույն թվականին ԱՄՆ-ի երիտասարդական հավաքականի կազմում Ջեյմսոնը մասնակցել է Նոր Զելանդիայում կայացած Աշխարհի երիտասարդական առաջնությանը։ Մրցաշարում նա մասնակցել է Նոր Զելանդիայի, Մյանմայի, Ուկրաինայի, Կոլումբիայի և Սերբիայի երիտասարդական հավաքականների դեմ խաղերին։ Նոր Զելանդիայի երիտասարդական հավաքականի դեմ խաղում նա դարձել է գոլի հեղինակ։

## Ձեռքբերումներ
**Ակումբային**

 **«[[Լոս Անջելես Գալաքսի|Լոս-Անջելես Գալաքսի]]»**
* MLS-ի գավաթակիր — 2014

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում
* 

Կատեգորիա:Անգլիացի ֆուտբոլիստներ
Կատեգորիա:Լոս Անջելես Գալաքսիի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Փոլա Մալքոմսոն

**Փոլա Մալքոմսոն** (, ), հյուսիսիռլանդացի դերասանուհի։ Նա երբեմն օգտագործում է Փոլա Ուիլյամս անունը։

## Կարիերա
Մալքոմսոնը մարմնավորել է Թրիքսիին HBO հեռուստաալիքի «Դեդվուդ» և Քոլինին ABC հեռուստաալիքի «Կորուսյալները» հեռուստասերիալներում։ Մարմնավորել է Ամանդա Գրեյսթոունին Syfy հեռուտաալիքի «Կապրիկա» և Մոուրեն Էշբիին FX հեռուստաալիքի «Անարխիայի որդիները» հեռուստասերիալներում։ Showtime հեռուստաալիքի «Ռեյ Դոնավան» հեռուստասերիալում մարմնավորել է գլխավոր կերպարի կնոջը՝ Էբի Դոնավանին։

2011 թվականի մարտին նկարահանվել է «Եզր» հեռուստասերիալի մեկ էպիզոդում։ Նա մարմնավորել է տիկին Էվերդինին «Քաղցած խաղեր» ֆիլմում։ Մայքլ Ֆասբենդերի և Բրայս Դալաս Հովարդի հետ միասին նկարահանվելու է *«Բառերը քո հետ»* ֆիլմում։

## Ֆիլմագրություն

## Մրցանակներ և առաջադրումներ

## Ծանոթագրություններ

Կատեգորիա:Բրիտանացի դերասաններ
Ավետարան (4812)

**Ավետարան ** (4812), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4812 թվի տակ։ Ձեռագիրը գրվել է 1304  թվականին։ Կազմողը եղել է Փիլիպոսը։ Ստացողը եղել է Տեր Կարապետն։ Գրված է թղթի վրա, որը ունի 3323չափս։ Ձեռագիրը կազմված է 215 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կեշատ տախտակ, յուղանակար, աստառը՝ վանդակավոր կտավ։ Հիշատակարաններ գրչի՝ 211ա, ստացողի՝ 215բ, կազմողի՝ 212ա, կազմ Ա (1585թ.), հետագայի՝ 101ա, (14-րդ դար), 213ա (16-րդ դար), 2ա, 211բ, 212բ (17-րդ դար), 3ա (1813թ.):
## Բովանդակություն
Տոնացոյց

## Ծանոթագրություններ

Կատեգորիա:Մատենադարանի ձեռագրեր
Պաստասա (պրովինցիա)

**Պաստասա** () պրովինցիա, որը տեղակայված է Էկվադորի Օրիենտե շրջանում՝ արևելյան ջունգլիներում։ Մայրաքաղաքը Պույոն է, հիմնադրվել է 1899 թվականի մայիսի 12-ին և ունի 36700 բնակչություն։ Քաղաք այժմ կարելի է հասնել հարթ ճանապարհներով, վերջին կառուցված ճանապարհը Բանյոսն է, որը Պաստասա գետից ձգվում է մինչև պրովինցիա։

Պաստասա գետը պրովինցիայից հոսում է դեպի արևմուտք, որտեղ տարածքը հարթ է, ինչի պատճառով առաջանում է մեանդր Նապոյի վրա, որն Ամազոնի վտակն է։ Նրա բնական պաշարներն են բանանը, թուրինջը, ծխախոտը, կակաոն ու սուրճը։ Թեյը մշակվել է մի քանի բրիտանական ընկերությունների կողմից, իսկ ութսունականների ընթացքում ընկերություններից մեկը պատվավոր կերպով այցելել է Բրիտանիայի թագավորական ընտանիք՝ Արքայադուստր Մարգարետին։

Լանդշաֆտը լեռնային է մեծ մասամբ պրովինցիայի արևմտյան շրջանում, սակայն արևելքում համեմատաբար դառնում է ավելի հարթ, քանի որ այն մոտ է Պերուական սահմանի մոտ գտնվող գետերին ու հարթավայրերին, որոնք հատուկ են պրովինցիայի մեծ մասին։ Ամենաբարձր կետն ունի 1820 մետր բարձրություն։ Կլիման ջերմ է և խոնավ արևմտյան լեռների մոտ տարեկան 7 մետր տեղումների պատճառով, բայց տեղումների զգալի քանակ պրովինցիայի տարածքում։ Միջին ջերմաստիճանը 18-24&nbsp;°C է։ Պարզվում է, որ Պաստասայի գետերում շատ ոսկի կա, սակայն մինչ օրս որևէ ոսկու բացահայտումներ չեն եղել։

Օձերն ու այլ թունավոր կենդանիներ, ինչպիսին են սարդերն ու կարիճները տարածված են պրովինցիայում։ Ճանապարհորդներին խորհուրդ է տրվում զգույշ լինել ջունգլիներում, պարկում և արահետներում։

Տարածաշրջանի բուսական աշխարհը գրավիչ է։ Մի քանի տեղական պարկերում մշակվել են հազվագյուտ բնական խոլորձներ և մուտքը դեպի պարկ թույլատրելի է, ինչպես նաև համեմատաբար էժան։ Անձրևանոցներ ցանկալի է ունենեալ ամբողջ տարվա ընթացքում, շատ ժամանակ ուշ երեկոյան, բայց երբեմն նաև ամբողջ օրը։ Անձրևը բավականին տաք է, ի տարբերություն Հյուսիսային Ամերիկայի։

Պաստասան Էկվադորի ամենամեծ պրովինցիան է և ունի ամենահարուստ կենսաբազմազանությունը։ Պաստասային հյուսիսց սահմանակից են Նապո և Օրելյանա պրովինցիաները, հարավից՝ Մորոնա Սանտյագոն, արևելքից՝ Պերու գավառը և արևմուտքից սահմանակից են Տունգուրահուա ու Մորոնա Սանտյագո պրովինցիաները։ Ընդհանուր բնակչությունը կամզում է 83930 մարդ։
 
## Կանտոններ
Պրովինցիան բաժանված է 4 կանտոնների։ Հետևյալ աղյուսակում ներկայացված է 2001 թվականի բնակչության մարդահամարի տվյալները, նրա տարածքը (քառ. կմ), կանտոնի վարչական կենտրոնը կամ մայրաքաղաքը

## Տեսարժան վայրեր
* Արախունո
* Մերա
* Պույո
* Սարաուակու
* Շել Մերա

## Տես նաև
* Էկվադորի վարչական բաժանում

## Ծանոթագրություններ

Կատեգորիա:Էկվադորի նահանգներ
Միրոսլավ Ժուլավսկի

**Միրոսլավ Ժուլավսկի** (, ), լեհ գրող, դիվանագետ և սցենարիստ։

Կինոռեժիսոր Անջեյ Ժուլավսկու հայրը, գրող Եժի Ժուլավսկու զարմիկը։

## Կենսագրություն
Միրոսլավ Ժուլավսկին ծնվել է 1913 թվականի հունվարի 16-ին Նիսկո քաղաքում։

Ստացել է իրավաբանական և դիվանագիտական կրթություն Լվովի Յան Կազիմիրի համալսարանում։

Բանաստեղծական կարիերան սկսել է 1934 թվականին՝ տպագրվելով  Sygnały ամսագրում։

Երկրորդ համաշխարհային պատերազմի ժամանակ եղել է Զինված պայքարի միության մարտիկ, այնուհետև Կրայովա բանակի անդամ։ Վերջինում Ժուլավսկին աշխատել է մշակութային ընդհատակում և գրել լրատվական բյուլետեններ։ Լվովի գերմանական օկուպացիայի ժամանակ նա մի որոշ ժամանակ աշխատել է պրոֆեսոր Ռուդոլֆ Վայգլի բծավոր տիֆի և վիրուսաբանության ինստիտուտում։

1944-1945 թվականներին եղել է ռազմական թղթակից։

Պատերազմից հետո նա դարձել է «Rzeczpospolita» թերթի գլխավոր խմբագրի օգնականը։

1945-1952 և 1957-1978 թվականներին Միրոսլավ Ժուլավսկին Փարիզում կատարել է դիվանագիտական աշխատանքներով որպես ՅՈՒՆԵՍԿՕ-ում Լեհաստանի մշտական ներկայացուցիչ։ Նա նաև եղել է Լեհաստանի Ժողովրդավարական Հանրապետության դեսպանը ԱՄՆ-ում և Մալիում։ 1952-1957 թվականներին եղել է Przegläd Kulturalny շաբաթաթերթի խմբագիր։

1990-ական թվականներին Միրոսլավ Ժուլավսկին հրատարակել է ֆեիլետոններ Twój Styl-ում։

Միրոսլավ Ժուլավսկին մահացել է 1995 թվականի փետրվարի 17-ին Վարշավայում։

## Ստեղծագործոըթյուններ
* «Վերջին Եվրոպա», պատմվածքներ, 1947
* «Երեք մանրանկարներ», 1947
* «Կարմիր գետը», վեպ, 1953
* «Թշնամու դիմանկար», 1954
* «Ատլանտյան վիպակ», 1954
* «Բամբուկի տաշեղներ», 1956
* «Աստղային շուն», 1965
* «Իմ կնոջ զրույցները», 1970
* «Գիշերային գրառումներ», ֆելիետոններ, 1973 (1976 թվականի ընդլայնված հրատարակություն)
* «Ընտանեկան ալբոմ», 1997
* «Փախուստ Աֆրիկա», հուշեր, 1983-1989

### Կինոսցենարներ
* «Ավտոբուսը մեկնում է 6.20», սցենարիստի խորհրդատու, 1954
* «Ատլանտիկայի պատմությունը», իր հուշերի հիման վրա, 1955
* «Հաղթական սիրո երգը» (ըստ Տուրգենևի), 1967
* «Պավոնչելլո», 1967
* «Գիշերվա երրորդ մասը», 1971

## Քաղվածք
* «Մարդկանց թվում է, որ իրենք լավն են, երբ իրենց համար լավ է» — Միրոսլավ Ժուլավսկի։

## Ծանոթագրություններ

## Արտաքին հղումներ
* Фотогалерея семьи Жулавских
* Internetowa encyklopedia PWN
* WIEM Encyklopedia 
* Album domowe 
* Мирослав Жулавский filmweb.pl
* Mirosław Żuławski pl.wikiquote.org

Կատեգորիա:Լեհ գրողներ
Կատեգորիա:Լեհ դիվանագետներ
Կատեգորիա:Լեհ սցենարիստներ
Կատեգորիա:Լեհ թարգմանիչներ
Կատեգորիա:Լվովի համալսարանի շրջանավարտներ
Կատեգորիա:Լեհ բանաստեղծներ
Կատեգորիա:Լեհ լրագրողներ
Կատեգորիա:Լեհ կինոռեժիսորներ
Կատեգորիա:20-րդ դարի լրագրողներ
Կատեգորիա:Լեհ դրամատուրգներ
Կատեգորիա:Ռազմական թղթակիցներ